
1. UVOD

Sukladno članku 42. Zakona o proračunu („Narodne novine“ broj 144/21) predstavničko tijelo jedinice lokalne i područne (regionalne) samouprave obvezno je do kraja tekuće godine, donijeti proračun za iduću proračunsku godinu, kao i projekcije proračuna za sljedeće dvije proračunske godine. Proračun za 2025. godinu i projekcije za sljedeće dvije proračunske godine  donose se u eurima na razini skupine ekonomske klasifikacije (druga razina računskog plana). Ukoliko predstavničko tijelo jedinice lokalne i područne (regionalne) samouprave ne donese proračun za iduću proračunsku godinu, do kraja tekuće godine, sukladno članku 44. Zakona o proračunu, donosi se Odluka o privremenom financiranju. Odlukom o privremenom financiranju nastavlja se financiranje poslova, funkcija i programa tijela jedinice lokalne i područne (regionalne) samouprave i drugih proračunskih i izvanproračunskih korisnika u visini koja je neophodna za njihovo obavljanje i izvršavanje.
Proračun jedinica lokalne i područne (regionalne) samouprave je akt kojim se procjenjuju prihodi i primici te utvrđuju rashodi i izdaci za jednu godinu, u skladu sa zakonom i odlukom donesenom na temelju zakona.
Metodologija izrade proračuna jedinice lokalne i područne (regionalne) samouprave propisana je Zakonom o proračunu i podzakonskim aktima, kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu. 
Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2025.-2027., koje su objavljene u studenom  2024. godine na službenim internetskim stranicama Ministarstva financija, a iste sadrže temeljne makroekonomske pokazatelje, metodologiju izrade, predlaganja i donošenje proračuna i financijskih planova i pripadajuće obrasce. 

Proračun Općine Koprivnički Bregi za 2025. godinu sadrži slijedeće elemente:
Opći dio proračuna koji sadrži:
· sažetak Računa prihoda i rashoda i Računa financiranja, 
· Račun prihoda i rashoda i Račun financiranja.

Račun prihoda i rashoda proračuna Općine Koprivnički Bregi sastoji se od prihoda i rashoda iskazanih prema ekonomskoj klasifikaciji i prema izvorima financiranja dok su rashodi iskazani i prema funkcijskoj klasifikaciji, sukladno članku 29.  Zakona o proračunu (˝Narodne novine˝ broj 144/21). 
U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema ekonomskoj klasifikaciji i prema izvorima financiranja.

Posebni dio proračuna koji sadrži:
· plan rashoda i izdataka po organizacijskoj, programskoj i ekonomskoj klasifikaciji po izvorima financiranja raspoređenih u programe  koji se sastoje od aktivnosti i projekata.

Obrazloženje Proračuna sastoji se od:
·  obrazloženja općeg dijela proračuna i obrazloženja posebnog dijela proračuna i njegov je sastavni dio

2. OBRAZLOŽENJE OPĆEG DIJELA PRORAČUNA

Obrazloženje općeg dijela proračuna Općine sadrži obrazloženje:
· prihoda i rashoda, primitaka i izdataka i
· prenesenog manjka odnosno viška 

2.1.  Obrazloženje prihoda i rashoda

Račun prihoda i rashoda proračuna sastoji se od prihoda i rashoda iskazanih prema  ekonomskoj klasifikaciji i izvorima financiranja te rashoda iskazanih prema funkcijskoj klasifikaciji.
Ukupni prihodi proračuna Općine Koprivnički Bregi za 2025. godinu predlažu se u iznosu od 5.502.285,00 €, dok je plan za 2024. godinu iznosio 2.363.236,36 €.
Skupina 61 podrazumijeva prihode od poreza koji se sastoje od poreza i prireza na dohodak (od nesamostalnog rada i samostalnih djelatnosti, od imovine i imovinskih prava, od kapitala i sl.), poreza na imovinu (povremeni porezi na imovinu), poreza na robu i usluge (porez na potrošnju alkoholnih i bezalkoholnih pića, porez na tvrtku). Ovi prihodi planiraju se u svoti od 1.158.740,70 €. Navedeni prihodi u 2024. godini planirani su u iznosu od 799.221,17 €. Zbog povećanja minimalne plaće te plaća općenito planirani su i veći prihodi od poreza i prireza na dohodak u odnosu na 2024. godinu. 
	Skupina 63 podrazumijeva pomoći iz inozemstva  i od subjekata unutar općeg proračuna, a sastoji se od tekućih i kapitalnih pomoći iz državnog i županijskog proračuna, tekućih pomoći od izvanproračunskih korisnika te pomoći  temeljem prijenosa EU sredstava. Sredstva na ovoj skupini računa planiraju se u ukupnom iznosu od 4.147.142,30 €. Navedeni prihodi u 2024. godini iznosili su 1.378.565,19 €. Do porasta tih prihoda u odnosu na prethodnu godinu dolazi zbog projekata na koje se Općina planira prijaviti putem natječaja.  
Pomoći iz inozemstva i od subjekata unutar općeg proračuna u svoti 566.736,00 €, odnose se na  tekuće pomoći u iznosu 71.000,00 €, a ona se odnose na sredstva za fiskalnu održivost dječjeg vrtića ˝Potočić˝ u iznosu od 49.500,00 €, sredstva za održavanje izbora koji će se provoditi u 2025. godini u iznosu od 6.500,00 € i sredstva za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole u iznosu od 15.000,00 € . Kapitalne pomoći iznose 481.936,00 €, a odnose se na pomoći za rekonstrukciju i opremanje vatrogasnog doma u Koprivničkim Bregima, izgradnju spomenika hrvatskim braniteljima, izgradnju pomoćnog terena na igralištu NK Mladost u Koprivničkim Bregima, uređenje dječjeg igrališta u Glogovcu, modernizaciju javne rasvjete u ulicama A. Šenoe i V. Nazora, modernizaciju nerazvrstanih cesta na području Općine Koprivnički Bregi- Jeduševac i izgradnju pješačko biciklističke staze u naselju Glogovac- Ul. S. Radića Dionica I.
Tekuće pomoći iz državnog proračuna (odnosi se na sredstva fiskalnog izravnanja) iznose 430.000,00 €. 
Tekuće pomoći od izvanproračunskih korisnika u iznosu 13.800,00 € odnose se na planirane pomoći Hrvatskog zavoda za zapošljavanje za financiranje plaće javnih radova.
Pomoći temeljem prijenosa EU sredstava u iznosu od 3.150.406,30 € odnose se na tekuće pomoći za projekt ˝Zaposli i pomozi 2˝ u iznosu od 27.122,00 € te kapitalne pomoći za rekonstrukciju-adaptaciju Društvenog doma u naselju Jeduševac u iznosu od 74.324,00 €, rekonstrukciju i opremanje vatrogasnog doma u Koprivničkim Bregima u iznosu od 2.550.000,00 €, izgradnju pješačko biciklističke staze u naselju Koprivnički Bregi- spoj A. Šenoe i V. Nazora u iznosu od 468.960,30 € i  izmjene Prostornog plana (digitalizacija planova) u iznosu od 30.000,00 €. Navedeni rashodi u 2024. godini iznosili su 66.909,00 €. Do porasta tih prihoda u odnosu na prethodnu godinu dolazi zbog projekata na koje se Općina planira prijaviti putem natječaja.  
	Skupina 64 obuhvaća prihode od imovine koji se dijele na prihode od financijske imovine i prihode od nefinancijske imovine, a iznose 94.400,00 € dok su u 2024. godini iznosili 66.909,00 €. Prihodi od financijske imovine odnose se na kamate na depozite po viđenju, prihode od zateznih kamata, prihode od dividendi te ostalih prihoda od financijske imovine.
Prihodi od nefinancijske imovine obuhvaćaju naknade za koncesije, prihode zakupa poljoprivrednog zemljišta, najam poslovnog prostora, naknadu za korištenje nefinancijske imovine (naknada za korištenje domova), prihode od spomeničke rente. Navedena skupina prihoda planira se u većem iznosu u odnosu na 2024. godinu u najvećem dijelu zbog povećanja cijena zakupa državnog poljoprivrednog zemljišta zbog revalorizacije zakupnine koja se provodi svake godine sukladno prosječnom godišnjem indeksu potrošačkih cijena. 
	Skupina 65 obuhvaća prihode od upravnih i administrativnih pristojbi, pristojbi po posebnim propisima i naknada, a isti se dijele na prihode po posebnim propisima te komunalni doprinosi i naknade te iznose 101.502,00 € dok su u 2024. godini iznosili 117.214,00 €.
Prihodi po posebnim propisima odnose se na prihode vodnog gospodarstva, šumski doprinos, ostali nespomenuti prihodi  koji se odnose na grobljanske naknade i naknade za korištenje mrtvačnice, grobno mjesto i naknada za izgradnju spomenika. 
	Skupina 68 obuhvaća kazne, upravne mjere i ostale prihode, a planira se u svoti od 500,00 €. Isti su u 2024. godini planirani u iznosu od 1.327,00 €.



Ukupni rashodi Proračuna Općine Koprivnički Bregi za 2025. godinu planiraju se u ukupnom iznosu od 5.562.285,00 €, a dijele se na rashode poslovanja u iznosu od 1.237.373,00 € i rashode za nabavu nefinancijske imovine u iznosu od 4.324.912,00 €. 
Rashodi poslovanja obuhvaćaju skupinu 31 rashodi za zaposlene, 32 materijalni rashode, 34 financijski rashodi, 35 Subvencije, 36 pomoći dane u inozemstvo i unutar općeg proračuna, 37 naknade građanima i kućanstvima na temelju osiguranja i druge naknade, 38 ostali rashodi.  Rashodi za nabavu nefinancijske imovine obuhvaćaju skupinu 42 rashodi za nabavu proizvedene dugotrajne imovine i skupina 45 rashodi za dodatna ulaganja na nefinancijskoj imovini. 
Skupina 31 obuhvaća rashode za zaposlene u iznosu od 222.808,00 € i odnosi se na plaće zaposlenih sa doprinosima te ostalih rashoda za zaposlene koji proizlaze iz materijalnih prava zaposlenih u iznosu od 181.526,00 € i plaće za osobe uključene u provođenje projekta „Zaposli i pomozi 2“ u iznosu od 27.722,00 €  te plaće  za osobe na javnom radu u iznosu od 13.560,00 €. Navedeni rashodi veći su u odnosu na 2024. godinu kada su iznosili 173.647,65 € zbog povećanja osnovica zaposlenicima te povećanja minimalne plaće u 2025. godini.
	Skupina 32 obuhvaća sve materijalne rashode u iznosu od 443.092,00 €. Materijalni rashodi u 2024. godini iznosili su 430.439,88 €. Navedena skupina mijenja se sukladno potrebama i situacijama u kojima se Općina pronađe te sukladno zakonskim promjenama koje se odnose na Općinu. 
	Skupina 34 obuhvaća financijske rashode koji se odnose na  bankarske usluge i usluge platnog prometa, a planiraju se u iznosu od 2.260,00 €. Isti iznos navedenih rashoda planiran je i u prethodnoj 2024. godini.
	Skupina 35 obuhvaća subvencije koji se odnose na  subvencije poljoprivrednicima u iznosu od 1.300,000 €.
	Skupina 36 obuhvaća rashode planirane u iznosu  222.332,00 €. U ovoj skupini planirana su sredstva  pomoći Općini Đelekovec za sufinanciranje  temeljem Sporazuma u iznosu od 332,00 €, za financiranje vrtića ˝Potočić˝, podružnica vrtića ˝Vrapčić˝ u iznosu 193.000,00 €, pomoć OŠ Koprivnički Bregi za sufinanciranje školskih i vanškolskih aktivnosti u iznosu 4.000,00 € te modernizacija županijske ceste Vinogradska- K. Tomislava u iznosu od 25.000,00 €. 
	Skupina 37 planirana sredstva u iznosu od 199.800,00 € odnose se na naknade građanima i kućanstvima  za ostvarivanje javnih potreba.
	Skupina 38 planira se u iznosu 145.781,00 €, a odnosi se na tekuće i kapitalne donacije te proračunsku rezervu. U ovoj skupini planirana su sredstva za rad vijeća nacionalnih manjina, financiranje redovne djelatnosti političkih stranaka, kulturno umjetničkim udrugama, vjerskim zajednicama, društvima, klubovima koji djeluju na području Općine  Koprivnički Bregi, sufinanciranje   izgradnje sustava vodoopskrbe i odvodnje u naselju Glogovac.
	Skupina 42 planira se u iznosu 1.170.588,00 €, a obuhvaća nabavu opreme i namještaja u iznosu od 19.150,00 €, kupnju građevinskog zemljišta sa objektom u iznosu od 15.000,00 €, nabavu komunalne opreme u iznosu od 5.000,00 €, izradu projektne dokumentacije za izgradnju multifunkcionalnog objekta u iznosu od 20.000,00 €, izložbeni štandovi u iznosu od 2.500,00 €, spomenik hrvatskim braniteljima u iznosu od 80.000,00 €, projektna dokumentacija za izgradnju pomoćnog terena na igralištu NK Mladost Koprivnički Bregi u iznosu od 10.000,00 €, nabavu opreme za potrebe civilne zaštite u iznosu od 2.000,00 €, uređenje dječjeg igrališta u Glogovcu u iznosu od 73.000,00 €, uređenje dječjeg igrališta u Jeduševcu (postavljanje ograde) u iznosu od 2.500,00 €, modernizaciju javne rasvjete u ulicama A. Šenoe i V. Nazora u iznosu od 34.920,00 €, uređenje groblja na području Općine Koprivnički Bregi u iznosu od 66.200,00 €, modernizaciju nerazvrstanih cesta na području Općine Koprivnički Bregi- Jeduševac u iznosu od 60.000,00 €, projektu dokumentaciju za izgradnju pješačko- biciklističke staze Bregi- Glogovac u iznosu od 16.500,00 €, izgradnju pješačko biciklističke staze u naselju Glogovac Ul. S. Radića Dionica I. u iznosu od 180.000,00 €, izgradnju pješačko biciklističke staze u naselju Koprivnički Bregi spoj A. Šenoe i V. Nazora u iznosu od 551.718,00 €, nabavu spremnika za sakupljanje otpada u iznosu 1.200,00 €, opremu za Plan zaštite divljači u iznosu od 900,00 €  te izmjenu Prostornog plana (izradu prostornih planova nove generacije putem elektroničkog sustava e planova) u iznosu od 30.000,00 €.
	Skupina 45 u iznosu od 3.154.324,00 € odnosi se na dodatna ulaganja na  objektima  u vlasništvu Općine Koprivnički Bregi i to za rekonstrukciju-adaptaciju Društvenog doma u Jeduševcu 74.324,00 €, projektnu dokumentaciju za rekonstrukciju i opremanje društvenog doma u naselju Glogovac u iznosu od 30.000,00 €, za rekonstrukciju i opremanje vatrogasnog doma u Koprivničkim Bregima u iznosu od 3.000.000,00 €, za uređenje groblja u Glogovcu (novi dio) u iznosu od 20.000,00 € te za rekonstrukciju i dogradnju mrtvačnice u Koprivničkim Bregima u iznosu od 30.000,00 €.

2.2.  Obrazloženje primitaka i izdataka

Račun financiranja je dio općeg dijela proračuna u kojem se iskazuju primici od financijske imovine i zaduživanja te izdaci za financijsku imovinu i otplate zajmova. 
U 2024. planirani su izdaci za financijsku imovinu u iznosu od 3.850,36 € za otplatu primljenih zajmova od državnog proračuna dok u 2025. godini isti nisu planirani iz razloga što je povrat poreza na dohodak izvršen u 2024. godini u cijelosti.

2.3.  Prikaz manjka/viška

Prihodi u 2025. godini planirani su u iznosu od 5.502.285,00 € dok su rashodi planirani u iznosu od 5.562.285,00 €. Iz navedene situacije slijedi manjak prihoda u iznosu od 60.000,00 €  no s obzirom na planirani  višak iz 2024. godine u iznosu od 60.000,00 € (iz razloga što su neki projekti koji su započeti u 2024. godini, prenijeti i planiraju se realizirani u 2025. godini) proračun je uravnotežen. Ukupno procijenjeni manjak od 60.000,00 € planira se  pokriti viškom iz 2024. godine u cjelokupnom iznosu. 

3. OBRAZLOŽENJE POSEBNOG DIJELA PRORAČUNA

Prema Pravilniku o proračunskim klasifikacijama razlikujemo slijedeće proračunske klasifikacije:
· Organizacijska klasifikacija,
· Programska klasifikacija,
· Funkcijska klasifikacija,
· Ekonomska klasifikacija,
· Lokacijska klasifikacija i 
· Izvori financiranja.

Organizacijska klasifikacija uspostavlja se definiranjem razdjela i glava. Razdjel se sastoji od jedne ili više glava, a podrazumijeva organizacijsku razinu utvrđenu za potrebe planiranja i izvršavanja proračuna. Status razdjela proračuna jedinice lokalne i područne (regionalne) samouprave može se dodijeliti predstavničkom ili izvršnom tijelu kao i upravnim tijelima. Kod jedinica lokalne i područne (regionalne) samouprave čije glave nemaju proračunske korisnike, glava je istovjetna razdjelu.
Sukladno prethodno navedenom Proračun Općine Koprivnički Bregi za 2025. godinu sastoji se od dva razdjela:
1. Izvršna i predstavnička tijela
2. Jedinstveni upravni odjel

Slijedećom tablicom prikazan je pregled rashoda i izdataka Proračuna Općine Koprivnički Bregi za razdoblje 2025. - 2027.

Tablica br. 1: Pregled planiranih rashoda i izdataka Proračuna Općine Koprivnički Bregi za razdoblje 2025. – 2027. godine prema organizacijskoj klasifikaciji

	
Organizacijska klasifikacija

	
Plan za 2025.
€
	
Projekcija za 2026.
€
	
Projekcija za 2027.
€

	Izvršna i predstavnička tijela
	73.908,00
	54.408,00
	52.408,00

	Izvršna i predstavnička tijela
	73.908,00
	54.408,00
	52.408,00

	Jedinstveni upravni odjel
	5.488.377,00
	3.723.537,00
	4.202.766,00

	Jedinstveni upravni odjel
	5.488.377,00
	3.723.537,00
	4.202.766,00

	
UKUPNO:
	
5.562.285,00
	
3.777.945,00
	
4.255.174,00




Programska klasifikacija uspostavlja se definiranjem programa, aktivnosti i projekata, a kod državnog proračuna i definiranjem glavnih programa.
Program je skup neovisnih, usko povezanih aktivnosti i projekata usmjerenih ispunjenju zajedničkog cilja.

Tablicom broj 2. prikazani su svi definirani programi u Proračunu Općine Koprivnički Bregi za 2025. godinu.


Tablica br. 2: Pregled definiranih programa Općine Koprivnički Bregi 

	
BROJČANA OZNAKA PROGRAMA
	
NAZIV PROGRAMA

	1001
	Općinski načelnik i Općinsko vijeće

	1002
	Političke stranke

	1003
	Javna uprava i administracija

	1004
	Promicanje kulture

	1005
	Razvoj sporta i rekreacije

	1006
	Razvoj civilnog društva

	1007
	Zaštita i spašavanje

	1008
	Predškolski odgoj 

	1009
	Osnovno obrazovanje

	1010
	Socijalna skrb

	1011
	Potpora poljoprivredi

	1012
	Održavanje objekata i komunalne infrastrukture

	1013
	Izgradnja komunalne infrastrukture  i objekata

	1014
	Zaštita okoliša

	1015
	Prostorno planska dokumentacija

	1016
	Visoko školstvo

	1017
	Povrat beskamatnog zajma




Obrazloženje planiranih aktivnosti i projekata po proračunskim razdjelima, glavama i programima planiranim u posebnom dijelu proračuna daje se u nastavku. 

U razdjelu 001 Izvršna i predstavnička tijela planiraju se rashodi u iznosu od 73.908,00 € koji će se provoditi kroz dva programa i pripadajuće aktivnosti. 

PROGRAM: OPĆINSKI NAČELNIK I OPĆINSKO VIJEĆE 

U programu 1001 Općinski načelnik i općinsko vijeće planiraju se rashodi u iznosu od 72.700,00 € koji će se provoditi kroz pripadajuće aktivnosti. Unutar navedenog programa planirane su slijedeće aktivnosti: 
A100101 Djelatnost općinskog načelnika i općinskog vijeća u iznosu od 37.800,00 € za naknade općinskom načelniku i predsjedniku općinskog vijeća 
A100102 Tekuća rezerva proračuna u iznosu od 1.000,00 € za nepredviđene i nedovoljno predviđene situacije
A100103 Promoviranje općine u iznosu od 2.700,00 € za tisak općinskog lista u svrhu informiranja mještana o provedenim aktivnostima
A100104 Izbori u iznosu od 21.500,00 € kojim se osiguravaju sredstva za organizaciju i provedbu redovitih izbora za Načelnika i Općinsko vijeće, a koji će se održati u svibnju 2025. godine
A100107 Proslava dana Općine u iznosu od 4.000,00 € za rashode koji su potrebni za održavanje Dana Općine
A100110 Savjet mladih u iznosu od 1.000,00 €
A100111 Susret Općine i hrvatske manjinske zajednice iz Mađarske u iznosu od 1.700,00 €
A100112 Nagrađivanje jubilarnih dobrovoljnih davatelja krvi u iznosu od 2.000,00 € 
A100113 Vijeće nacionalnih manjina u iznosu od 1.000,00 €

PROGRAM: POLITIČKE STRANKE
U programu 1002 Političke stranke planirani rashodi za 2025. godinu iznose 1.208,00 € za uspješno djelovanje svih političkih stranaka. 

U razdjelu 002 Jedinstveni upravni odjel planiraju se rashodi u iznosu od 5.488.377,00 € koji će se provoditi kroz programe i aktivnosti. 

PROGRAM: JAVNA UPRAVA I ADMINISTRACIJA
Unutar navedenog programa planirane su slijedeće aktivnosti: 
A100301 Administrativno, tehničko i stručno osoblje u iznosu od 332.947,00 € za redovno poslovanje Općine, u čemu rashodi za zaposlene (sredstva za plaće zaposlenih u Jedinstvenom upravnom odjelu, zaposlenih na javnim radovima) iznose 181.526,00 €, materijalni rashodi (naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja) iznose 134.889,00 €, financijski rashodi (bankarske usluge i usluge platnog prometa) 2.260,00 €, pomoći dane u inozemstvo i unutar općeg proračuna 332,00 €. 
A100302 Oprema i namještaj u iznosu od 19.150,00 € 
A100303 Upravljanje objektima općine u iznosu od 5.800,00 € 
A100306 Digitalizacija poslovanja u iznosu od 4.300,00 € kako bi bili u korak sa učestalim promjenama i zahtjevima na tržištu.
A100307 Kupnja građevinskog zemljišta sa objektom u iznosu od 15.000,00 € kako bi Općina mogla na adekvatan način skladištiti opremu za komunalne potrebe. 
K100016 Rekonstrukcija- adaptacija društvenog doma u Jeduševcu u iznosu od 74.324,00 €
K100017 Rekonstrukcija i opremanje društvenog doma u naselju Glogovac u iznosu od 30.000,00 € za troškove projektne dokumentacije
K100018 Nabava komunalne opreme u iznosu od 5.000,00 € za obavljanje komunalnih poslova
K100019 Izgradnja multifunkcionalnog objekta u iznosu od 20.000,00 € za troškove projektne dokumentacije navedenog objekta
K100020 Rekonstrukcija i opremanje vatrogasnog doma u Koprivničkim Bregima u iznosu od 3.000.000,00 €

PROGRAM: PROMICANJE KULTURE
U programu 1004 Promicanje kulture planirani su rashodi u iznosu od 105.164,00 € za promicanje kulturnog stvaralaštva, za djelatnost ustanova i udruga u kulturi čije programe Općina Koprivnički Bregi sufinancira preko javnih poziva. Navedenim programom obogaćuje se kulturni život mještana Općine Koprivnički Bregi.
Unutar navedenog programa planirane su slijedeće aktivnosti: 
A100401 Djelatnost kulturno umjetničkih udruga u iznosu od 20.000,00 € za obavljanje redovnih aktivnosti te planiranih programa
A100403 Usluge knjižnice i čitaonice u iznosu od 1.664,00 € za financiranje članarina u knjižnici svim mještanima Općine Koprivnički Bregi
A100405 Izložbeni štandovi u iznosu od 2.500,00 € 
A100406 Spomenik hrvatskim braniteljima u iznosu od 80.000,00 € u naselju Glogovac
A100407 U ređenje raspela na području Općine Koprivnički Bregi u iznosu od 1.000,00 € 

PROGRAM: RAZVOJ SPORTA I REKREACIJE
U programu 1005 Razvoj sporta i rekreacije planirani su rashodi u iznosu od 35.000,00 € za redovne djelatnosti sportskih udruga te za unapređenje sportske infrastrukture kako bi se mladi naraštaji što više uključili u sportske klubove. Unutar navedenog programa planirane su slijedeće aktivnosti:
A100501 Redovna djelatnost sportskih udruga u iznosu od 25.000,00 € za sportske klubove koji djeluju na području Općine Koprivnički Bregi
K100021 Izgradnja pomoćnog terena na igralištu NK Mladost u Koprivničkim Bregima u iznosu od 10.000,00 €, a što se odnosi na projektnu dokumentaciju. 

PROGRAM: RAZVOJ CIVILNOG DRUŠTVA,
Unutar navedenog programa planirane su aktivnosti pomoći vjerskim zajednicama i ostalim udrugama u iznosu od 4.327,00 € kroz slijedeće aktivnosti: 
A100601 Donacije vjerskim zajednicama u iznosu od 2.327,00 € putem zahtjeva
A100602 Donacije ostalim društvenim zajednicama i organizacijama u iznosu od 2.000,00 € putem javnih poziva

PROGRAM: ZAŠTITA I SPAŠAVANJE
U programu 1007 Zaštita i spašavanje planirani su rashodi u iznosu od 46.983,00 €. Unutar programa planirane su slijedeće aktivnosti:
A100701 Djelatnost DVD-a u iznosu od 40.583,00 € za redovnu isplatu zakonom propisanih sredstava za potrebe vatrogastva i aktivnosti DVD-a
A100703 Razvoj civilne zaštite u iznosu od 4.400,00 € za poboljšanje sustava civilne zaštite 
A100704 Gorska služba spašavanja u iznosu od 2.000,00 € za spašavanje od nesreća

PROGRAM: PREDŠKOLSKI ODGOJ
U programu 1008 Predškolski odgoj planirani su rashodi u iznosu od 359.800,00 €. Unutar programa planirane su slijedeće aktivnosti:
A100028 Edukativne, kulturne i sportske aktivnosti djece predškolske dobi u iznosu od 18.600,00 € za provođenje engleskog jezika i sportskih aktivnosti djece
A100801 Sufinanciranje dječjeg vrtića ˝Potočić˝ u iznosu od 193.000,00 €
A100804 Sufinanciranje vrtića- jaslice u iznosu od 72.700,00 € sukladno Odluci, a odnosi se na sufinanciranje vanjskih vrtića i obrta za djecu koja ne pohađaju dječji vrtić ˝Potočić˝
K100027 Uređenje dječjeg igrališta u Glogovcu u iznosu od 73.000,00 € 
K100028 Uređenje dječjeg igrališta u Jeduševcu u iznosu od 2.500,00 € za postavljanje ograde na navedenom igralištu
PROGRAM: OSNOVNO OBRAZOVANJE
U programu 1009 Osnovno obrazovanje u 2025. godini planirani su rashodi u iznosu od 14.818,00 €, a unutar njega planirane su slijedeće aktivnosti:
A100902 Darivanje povodom dana sv. Nikole u iznosu od 4.818,00 € za darivanje djece do četvrtog razreda osnovne škole
A100904 Sufinanciranje školskih i vanškolskih aktivnosti O.Š. Koprivnički Bregi u zinosu od 4.000,00 € 
A100906 Financiranje bilježnica i školskog pribora učenicima osnovne škole u iznosu od 6.000,00 €

PROGRAM: SOCIJALNA SKRB
U programu 1010 Socijalna skrb planiraju se rashodi u iznosu od 118.763,00 € za postizanje boljih životnih uvjeta socijalno ugroženih obitelji, poticanje nataliteta i zaustavljanje iseljavanja stanovnika i mladih obitelji te pomoć osobama starije životne dobi. Unutar programa planirane su slijedeće aktivnosti:
A101001 Pomoć u novcu obiteljima u iznosu 3.400,00 € sukladno zahtjevima 
A101002 Pomoć za novorođenče u iznosu od 5.309,00 € 
A101004 Pomoć u slučaju elementarnih nepogoda u iznosu od 1.000,00 €
A101005 Pomoć i njega u kući u iznosu od 6.600,00 € za financiranje plaće gerontodomaćice koja se brine za starije osobe sa područja Općine Koprivnički Bregi
A101006 Ostale pomoći socijalno ugroženim obiteljima u naravi u iznosu od 1.300,00 € za poklon pakete povodom uskrsnih i božićnih blagdana socijalno ugroženim obiteljima 
A101007 Crveni križ u iznosu od 3.923,00 € za redovnu isplatu zakonom propisanih sredstava za potrebe Crvenog križa
A101010 Podmirenje troškova stanovanja u iznosu od 5.309,00 € 
A101011 Pomoć starijim osobama u iznosu od 7.800,00 € za uskrsnice i božićnice starijim osobama 
A101012 Stambeno zbrinjavanje mladih obitelji u iznosu od 48.000,00 € za kupnju,  izgradnju novog ili dogradnju postojećeg objekta
A101013 Pomoć invalidnim osobama u iznosu od 8.000,00 €
T101009 ˝Stižem po tebe nisi sam˝ u iznosu od 400,00 €
T101010 ˝Zaposli i pomozi 2˝ u iznosu od 27.722,00 € za financiranje plaća za dvije gerontodomaćice koje brinu za starije osobe sa područja Općine Koprivnički Bregi putem projekta kojemu je nositelj Općina Drnje, dok je Općina Koprivnički Bregi partner projekta

PROGRAM: POTPORA POLJOPRIVREDI
U programu 1011 Potpora poljoprivredi planirani su rashodi u iznosu od 1.300,00 € kroz aktivnost:
A101101 Razvoj poljoprivrede u iznosu od 1.300,00 € za pomoć stočarima kako bi im se ublažili problemi i troškovi 


PROGRAM: ODRŽAVANJE OBJEKATA I KOMUNALNE INFRASTRUKTURE
U programu 1012 Održavanje objekata i komunalne infrastrukture planirani su rashodi u iznosu od 371.020,00 €. Cilj navedenog programa je unapređenje i razvoj prometne infrastrukture, povećanje kvalitete održavanja javne rasvjete, smanjenje troškova potrošnje energije, a aktivnosti su slijedeće:
A101203 Održavanje parka i zelenih površina u iznosu od 2.700,00 € 
A101204 Održavanje groblja u iznosu od 14.000,00 € za odvoz komunalnog otpada sa svih groblja
A101205 Tekuće i investicijsko održavanje nerazvrstanih cesta i poljskih puteva u iznosu od 46.400,00 € 
A101206 Javna rasvjeta u iznosu od 65.000,00 € za troškove održavanja i potrošnje javne rasvjete 
A101220 Održavanje prometnica u zimi u iznosu od 6.800,00 € 
A101234 Uređenje groblja u Glogovcu (novi dio) u iznosu od 20.000,00 €
A101235 Modernizacija javne rasvjete u ulicama A. Šenoe i V. Nazora u iznosu od 34.920,00 €
K100024 Uređenje groblja na području Općine Koprivnički Bregi u iznosu od 66.200,00 €, a odnosi se na asfaltiranje staza na groblju
K100029 Modernizacija nerazvrstanih cesta na području Općine Koprivnički Bregi- Jeduševac u iznosu od 60.000,00 € (druga faza)
K100037 Rekonstrukcija i dogradnja mrtvačnice u Koprivničkim Bregima u iznosu od 30.000,00 € 
K100038 Modernizacija županijske ceste Vinogradska- K. Tomislava u iznosu od 25.000,00 € 
 
PROGRAM: IZGRADNJA KOMUNALNE INFRASTRUKTURE I OBJEKATA
Unutar navedenog programa 1013 Izgradnja komunalne infrastrukture i objekata planirani su rashodi u iznosu od 799.518,00 €, a u cilju razvoja prometne i komunalne infrastrukture na području Općine Koprivnički Bregi. Aktivnosti kroz koje djeluje navedeni program su slijedeće:
A101301 Sufinanciranje izgradnje vodoopskrbe i odvodnje u naselju Glogovac u iznosu od 46.300,00 €
K100008 Izgradnja pješačko biciklističke staze u naselju Glogovac Ul. S. Radića Dionica I. u iznosu od 180.000,00 € 
K100028 Izgradnja pješačko biciklističke staze u naselju Koprivnički Bregi spoj A. Šenoe i V. Nazora u iznosu od 556.718,00 €  

PROGRAM: ZAŠTITA OKOLIŠA
U programu 1014 Zaštita okoliša planiraju se rashodi u iznosu od 72.663,00 € i to za aktivnosti suzbijanja zaraza, smanjenje broja glodavaca, adekvatno zbrinjavanje životinjskih leševa i pasa lutalica te brigu o okolišu. Aktivnosti unutar programa jesu:
A101402 Zbrinjavanje krupnog otpada u iznosu od 1.000,00 € 
A101403 Zbrinjavanje otpadne ambalaže u iznosu od 2.982,00 € 
A101405 Deratizacija područja Općine u iznosu od 3.881,00 € 
A101406 Veterinarske usluge u iznosu od 42.000,00 €, a odnose se na skrb o psima lutalicama 
A101408 Naknada Fonda za smanjenje miješanog komunalnog otpada u iznosu od 1.600,00 € 
A101411 Naknada za odlaganje otpada u iznosu od 16.000,00 €, a odnosi se na naknadu koja se isplaćuje Općini Koprivnički Ivanec za zbrinjavanje otpada
A101412 Nabava spremnika za sakupljanje otpada u iznosu od 1.200,00 € 
A101413 Plan zaštite divljači u iznosu od 1.000,00 € 
A101415 Poticaj za udomljavanje pasa lutalica sa područja Općine Koprivnički Bregi u iznosu od 2.000,00 € 
A101416 Dezinsekcija područja Općine Koprivnički Bregi u iznosu od 1.000,00 € 

PROGRAM: PROSTORNO PLANSKA DOKUMENTACIJA
U programu 1015 Prostorno planska dokumentacija planirani su rashodi u iznosu od 30.000,00 €, a odnosi se na aktivnost:
A101501 Izmjene Prostornog plana u iznosu od 30.000,00 €, a što se odnosi na izradu prostornih planova nove generacije putem elektroničkog sustava e planova

PROGRAM: VISOKO ŠKOLSTVO
U navedenom programu 1016 Visoko školstvo planirani su rashodi u iznosu od 22.500,00 € za aktivnost:
A101601 Stipendiranje studenata u iznosu od 22.500,00 € za stipendije studentima sa područja Općine Koprivnički Bregi

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnosti: opće javne usluge, obrana, javni red i sigurnost, ekonomske poslove, zaštitu okoliša, unapređenje stanovanja i zajednice, zdravstvo, rekreacija, kultura i religija, obrazovanje i socijalna zaštita.

Struktura proračuna za 2025. godinu prema namjeni sredstava dana je u sljedećem grafikonu:


4. ODLUKA O IZVRŠAVANJU PRORAČUNA OPĆINE KOPRIVNIČKI BREGI ZA 2025. GODINU
Predloženom odlukom utvrđuje se struktura Proračuna, način  izvršavanja rashoda i izdataka Proračuna, upravljanje financijskom i nefinancijskom imovinom, zaduživanje te izvješćivanje. 

5. PROJEKCIJE PRORAČUNA OPĆINE KOPRIVNIČKI BREGI ZA 2026. I 2027. GODINU
 Sastavni dio Proračuna za 2025. godinu su Projekcije za 2026. i 2027. godinu. Projekcije se donose na razini skupine (2. razina računskog plana). Ukupni prihodi/primici i rashodi/izdaci planirani su u Projekcijama u 2026. godini u iznosu od 3.777.945,00 € dok su u 2027. godini ukupni prihodi/primici i rashodi/izdaci planirani u iznosu od 4.255.174,00 €. 

6. ZAKLJUČAK
Ovim proračunom pokušale su se uskladiti različite želje, potrebe, zakonske obveze, ugovorne obveze te je sve navedeno utjecalo na ovakav proračunski akt. Na bazi realno planiranih prihoda dana je detaljna slika rashoda u Posebnom dijelu Proračuna.
Proračun je uravnotežen, ima svoju viziju i cilj, a to je razvoj općine i poboljšanje kvalitete življenja,  kroz izgradnju i razvoj komunalne infrastrukture, unapređenje socijalne skrbi, razvoj kulture i sporta, unapređenje protupožarne i civilne zaštite te razvoj sustava zaštite i spašavanja, brige za čišći i zdravi okoliš, društvene brige o djeci te usklađivanje realizacije investicijskih projekata s proračunskim mogućnostima.









									PREDSJEDNIK: 

[bookmark: _GoBack]Siniša Maroševac, v.r.
Plan rashoda Proračuna Općine Koprivnički Bregi za 2025. godinu, projekcije 2026. i 2027. po funkcijskoj klasifikaciji

PLAN 2025.	OPĆE JAVNE USLUGE	JAVNI RED I SIGURNOST	EKONOMSKI POSLOVI	ZAŠTITA OKOLIŠA	USLUGE UNAPREĐENJA STANOVANJA	REKREACIJA, KULTURA I RELIGIJA	OBRAZOVANJE	SOCIJALNA ZAŠTITA	507521	46983	1300	1000	4342201	147399	397118	118763	PROJEKCIJA 2026.	OPĆE JAVNE USLUGE	JAVNI RED I SIGURNOST	EKONOMSKI POSLOVI	ZAŠTITA OKOLIŠA	USLUGE UNAPREĐENJA STANOVANJA	REKREACIJA, KULTURA I RELIGIJA	OBRAZOVANJE	SOCIJALNA ZAŠTITA	414147	46983	1300	1000	2769563	98171	328018	118763	PROJEKCIJA 2027.	OPĆE JAVNE USLUGE	JAVNI RED I SIGURNOST	EKONOMSKI POSLOVI	ZAŠTITA OKOLIŠA	USLUGE UNAPREĐENJA STANOVANJA	REKREACIJA, KULTURA I RELIGIJA	OBRAZOVANJE	SOCIJALNA ZAŠTITA	409547	46983	1300	1000	2614322	735241	328018	118763	



Plan prihoda i primitaka Proračuna Općine Koprivnički Bregi za 2025. godinu, projekcije 2026. i 2027. po izvorima financiranja
 

PLAN 2025.	OPĆI PRIHODI I PRIMICI	PRIHODI ZA POSEBNE NAMJENE	POMOĆI  (NACIONALNE)	POMOĆI IZ EU	1681740.7	103402	566736	3150406.3	PROJEKCIJA 2026.	OPĆI PRIHODI I PRIMICI	PRIHODI ZA POSEBNE NAMJENE	POMOĆI  (NACIONALNE)	POMOĆI IZ EU	1390851	73400	288300	2025394	PROJEKCIJA 2027.	OPĆI PRIHODI I PRIMICI	PRIHODI ZA POSEBNE NAMJENE	POMOĆI  (NACIONALNE)	POMOĆI IZ EU	1266251	73400	288300	1681740.7	

